Συζήτηση:Γιώργος Θεοδοσόπουλος

message: Κατηγορία:ΠΡΟΣΤΑΣΙΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ - ΚΑΤΑΓΓΕΛΙΑ
Παρακαλώ να κατεβάσετε άμεσα το λήμμα ΘΕΟΔΟΣΟΠΟΥΛΟΣ ΓΙΩΡΓΟΣ, που αναρτήθηκε πρόσφατα, καθώς ο δήθεν συνεργάτης μου, στον οποίο εν τέλει κακώς είχα εμπιστοσύνη και στον οποίο ανέθεσα επ’ αμοιβή την ανάρτηση αυτού του λήμματος στην Wikipedia, οικειοποιήθηκε την εργασία μου για αυτό το λήμμα, κοινώς «μου το έκλεψε» και επί πλέον το τροποποίησε κατά το δοκούν με ανακριβείς πληροφορίες. Τέλος, χρησιμοποίησε δικούς του κωδικούς, στους οποίους δεν έχω πρόσβαση. Το μόνο που δεν τόλμησε να κλέψει ήταν οι φωτογραφίες μου, που συνόδευαν το λήμμα.
Σας ενημερώνω επίσης, ότι έχω αλληλογραφία που αποδεικνύει τους ανωτέρω ισχυρισμούς μου, για τυχόν ενδιαφερόμενους.
Ευχαριστώ 
 Γεια σας. Σχετικά με τα ζητήματα που θέσατε. 1) Για να υπάρχει κλοπή πνευματικής ιδιοκτησίας θα πρέπει το κείμενο του λήμματος να είναι αντιγραφή άλλου κειμένου που, εν προκειμένω λέτε (αν κατάλαβα καλά) ότι σας ανήκει. Συνεπώς, θα πρέπει να υποδείξετε πού δημοσιεύσατε το δικό σας αρχικό κείμενο, ώστε να επιβεβαιωθεί η παραβίαση των πνευματικών δικαιωμάτων σας. 2) Το λήμμα όντως δεν έχει παραπομπές -πλην ολίγων- και συνεπώς εφόσον δεν βρεθούν έγκυρες δημοσιευμένες πηγές που να επαληθεύουν το περιεχόμενό του, ό,τι δεν τεκμηριώνεται μπορεί να αφαιρεθεί. Βέβαια, υποτίθεται ότι στηρίζεται στη βιβλιογραφική πηγή που παραθέτει αόριστα, το κείμενο δηλ. των Α. Κωτσάκη και Χρ. Αγριαντώνη «Γ. Θεοδοσόπουλος: Ο αρχιτέκτονας και το έργο του». Αυτό θα πρέπει να ελεγχθεί, καθώς και αν αντιγράφει από εκεί, πράγμα που θα σήμαινε λογοκλοπή.  3) Το λήμμα δημιουργήθηκε από μη εγγεγραμμένο συντάκτη, δηλ. από ΙΡ, οπότε δεν τίθεται ζήτημα χρήσης κωδικών. ǁǁ ǁ Chalk19 (συζήτηση) 10:39, 16 Σεπτεμβρίου 2021 (UTC)
Anevainotaskalia Σε συνέχεια της καταγγελίας μου με δημοσίευση 16/09/2021 και παρ’ όλη την απάντηση σας στο θέμα, παρακαλώ να λειτουργήσετε σύμφωνα με τους κανονισμούς σας και κατεβάσετε άμεσα το λήμμα ΘΕΟΔΟΣΟΠΟΥΛΟΣ ΓΙΩΡΓΟΣ καθώς είναι προϊόν υποκλοπής. Το κείμενο αυτό συνετάχθει από εμένα, το επεξεργαζόμουν για μεγάλο χρονικό διάστημα και συνετάχθει αποκλειστικά και μόνο για να δημοσιευθεί στην Wikipedia. Υποθέτω ότι η δημοσιοποίηση του κειμένου αυτού μέσω ηλεκτρονικής αλληλογραφίας σε συνεργάτες για παρατηρήσεις, σε χρόνο πολύ προγενέστερο της ανάρτησης του στην Wikipedia, θεωρείται δημοσίευση, οπότε έχω δημοσιεύσεις αυτού. 
replies: text: Η Βικιπαίδεια δεν είναι διωκτική αρχή ή δικαστήριο για να διαπιστώσει ή αποφανθεί αν εκλάπη ή όχι ένα αδημοσίευτο κείμενο. Ενημερώνω, πάντως, για όσα ισχυρίζεσθε τους διαχειριστές της Βικιπαίδειας (στο Σημειωματάριο διαχειριστών) για να κοιτάξουν την καταγγελία σας. ǁǁ ǁ Chalk19 (συζήτηση) 08:53, 19 Σεπτεμβρίου 2021 (UTC)
Αν στη σελίδα του λήμματος πατήσετε Επεξεργασία μπορείτε να αναρτήσετε το περιεχόμενο που λέτε ότι επεξεργαζόσασταν για μεγάλο διάστημα με αποκλειστικό σκοπό τη δημοσίευση στη Βικιπαίδεια. Με αυτό τον τρόπο όχι μόνο θα αφαιρεθούν οι ανακριβείς πληροφορίες που λέτε ότι υπάρχουν στο λήμμα τώρα, αλλά επιπλέον στο ιστορικό του λήμματος θα φαίνεστε ως ο συντελεστής των διορθώσεων αυτών. Επίσης ο συνεργάτης σας, που λέτε ότι καταχράστηκε την εμπιστοσύνη σας, δεν χρησιμοποιήσε κωδικούς, έκανε τις επεξεργασίες χωρίς να συνδεθεί στη Βικιπαίδεια. Συνεπώς, τεχνικά τουλάχιστον, δεν υπάρχει οικειοποίηση.
Επίσης, επειδή δεν είμαι νομικός, αν σκοπεύετε να κοινοποιήσετε ιδιωτική αλληλογραφία ίσως να ήταν καλή ιδέα να ρωτήσετε πρώτα κάποιον νομικό.
P.a.a (συζήτηση) 09:52, 19 Σεπτεμβρίου 2021 (UTC)

message: @Χρήστης:178.59.151.98 Παρακαλώ: 1) Μην αφαιρείται έγκυρες παραπομπές. 2) Μην αλλάζεται τον τρόπο που αναφέρονται ΟΛΟΙ οι βιογραφούμενοι στα λήμμα της ΒΠ (αρχική αναφορά με ονοματεπώνυμο κι έπειτα μόνο με επώνυμο). 3) Μην επαναφέρετε ατεκμηρίωτα χωρία, και ιδίως αξιολογικές κρίσεις ή συναφείς διαπιστώσεις, χωρίς συγκεκριμένη παραπομπή σε αξιόπιστη δημοσιευμένη πηγή. ǁǁ ǁ Chalk19 (συζήτηση) 14:17, 20 Σεπτεμβρίου 2021 (UTC)
thread_title:  Προσθαφαιρέσεις